Soliq toʻlovchilar ixtiyoriy tugatilganda soliqlar boʻyicha xulosa berish huquqiga ega boʻlgan soliq maslahatchilari tashkilotlari hamda auditorlik tashkilotlari roʻyxatini yuritish va soliq toʻlovchilar ixtiyoriy tugatilganda soliqlarga doir xulosalarni berish tartibi toʻgʻrisidagi nizomni tasdiqlash haqida
(resolution, 2025-11-10)

Oʻzbekiston Respublikasi Prezidentining “Soliq maslahati sohasini yanada rivojlantirish chora-tadbirlari toʻgʻrisida” 2020-yil 30-sentabrdagi PQ-4846-son qarori ijrosini taʼminlash maqsadida Vazirlar Mahkamasi qaror qiladi: 1. Quyidagilarni nazarda tutuvchi Soliq toʻlovchilar ixtiyoriy tugatilganda soliqlar boʻyicha xulosa berish huquqiga ega boʻlgan soliq maslahatchilari tashkilotlari hamda auditorlik tashkilotlari roʻyxatini yuritish va soliq toʻlovchilar ixtiyoriy tugatilganda soliqlarga doir xulosalarni berish tartibi toʻgʻrisidagi nizom ilovaga muvofiq tasdiqlansin: soliq toʻlovchilar ixtiyoriy tugatilganda soliqlar boʻyicha xulosa berish huquqiga ega boʻlgan soliq maslahatchilari tashkilotlarining hamda auditorlik tashkilotlarining roʻyxatini shakllantirish tartibi; Oʻzbekiston Respublikasi Soliq qoʻmitasi tomonidan soliq maslahatchilari tashkilotlarining hamda auditorlik tashkilotlarining roʻyxatini eʼlon qilib borish tartibi; soliqlarga doir xulosa berish orqali ixtiyoriy tugatilishi mumkin boʻlgan soliq toʻlovchilarni aniqlash tartibi; soliq maslahatchilari tashkilotlari hamda auditorlik tashkilotlari tomonidan soliq maslahati boʻyicha xizmatlarni koʻrsatish va soliq toʻlovchi ixtiyoriy tugatilganda soliqlarga doir xulosani berish va eʼtirof etish tartibi; soliq toʻlovchining soliq hisobotlaridagi maʼlumotlarda aniqlangan tafovutlarni bartaraf etish tartibi; tanlov asosida soliq organlari tomonidan soliq maslahatchilari tashkilotlarining yoki auditorlik tashkilotlarining soliqlarga doir berilgan xulosalarini tekshirish tartibi. 2. Oʻzbekiston Respublikasi Moliya vazirligi Davlat soliq qoʻmitasi va Oʻzbekiston Soliq maslahatchilari palatasi bilan birgalikda mazkur qaror ijrosi boʻyicha huquqni qoʻllash amaliyotini puxta oʻrganib, soliq toʻlovchilar ixtiyoriy tugatilganda soliqlarga doir xulosalarni berish jarayoniga soliq maslahatchilari tashkilotlarini yanada kengroq jalb etish boʻyicha 2022-yil 1-dekabrga qadar Vazirlar Mahkamasiga takliflar kiritsin. 3. Vazirlar Mahkamasining 2019-yil 21-avgustdagi 704-son qarori bilan tasdiqlangan Tadbirkorlik subyektlarini ixtiyoriy tugatish va ularning faoliyatini toʻxtatish tartibi toʻgʻrisidagi nizomning 3-bandi quyidagi tahrirda bayon qilinsin: “3. Qonunchilik hujjatlarida ayrim tijorat tashkilotlarini tugatishning hamda yakka tartibdagi tadbirkorlik subyektlari faoliyatini toʻxtatishning ushbu Nizomda nazarda tutilmagan boshqacha xususiyatlari belgilanishi mumkin”. 4. Oʻzbekiston Respublikasi Moliya vazirligi, Davlat soliq qoʻmitasi bir oy muddatda manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni ushbu qarorga muvofiqlashtirsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov, Oʻzbekiston Respublikasi moliya vaziri T.A. Ishmetov hamda Oʻzbekiston Respublikasi Davlat soliq qoʻmitasi raisi Sh.D. Kudbiyev zimmasiga yuklansin. 1. Ushbu Nizom soliq toʻlovchilar ixtiyoriy tugatilganda soliqlar boʻyicha xulosa berish huquqiga ega boʻlgan soliq maslahatchilari tashkilotlari hamda auditorlik tashkilotlari roʻyxatini (keyingi oʻrinlarda — roʻyxat) yuritish va soliq toʻlovchilar ixtiyoriy tugatilganda soliqlarga doir xulosalarni berish tartibini belgilaydi. 2. Mazkur Nizom roʻyxatga kiritilgan soliq maslahatchilari tashkilotlari hamda auditorlik tashkilotlari, shuningdek yillik aylanmasi oxirgi uch yil ichida oʻn milliard soʻmdan oshmagan hamda Oʻzbekiston Respublikasi Soliq qoʻmitasining (keyingi oʻrinlarda — Soliq qoʻmitasi) “Soliq xavfini aniqlash, tahlil qilish va baholash” avtomatlashtirilgan dasturi (keyingi oʻrinlarda — dastur) orqali aniqlanadigan soliq xavfi darajasi oʻrta boʻlgan — yuridik shaxslar hamda soliqlar va yigʻimlarni yuridik shaxslar uchun nazarda tutilgan tartibda toʻlaydigan yakka tartibdagi tadbirkorlarga (keyingi oʻrinlarda — soliq toʻlovchilar) nisbatan tatbiq etiladi. 3. Tashkil etilganidan boshlab bir yildan ortiq muddat davomida faoliyat olib borayotgan hamda shtatida kamida bir yillik soliq maslahatchisi stajiga ega boʻlgan soliq maslahatchilari mavjud boʻlgan yoxud shartnoma asosida ularni jalb etgan holda faoliyat yuritayotgan soliq maslahatchilari va auditorlik tashkilotlari soliq toʻlovchilar ixtiyoriy tugatilganda soliqlar boʻyicha xulosa berish huquqiga ega tashkilotlar roʻyxatiga kiritiladi. Soliq toʻlovchilar ixtiyoriy tugatilganda soliqlar boʻyicha xulosa berish huquqiga ega boʻlgan soliq maslahatchilari tashkilotlari hamda auditorlik tashkilotlarining roʻyxatini yuritish va soliq toʻlovchilar ixtiyoriy tugatilganda soliqlarga doir xulosalarni berish ushbu Nizomga 1-ilovada keltirilgan sxemaga muvofiq amalga oshiriladi. 4. Ushbu Nizomning 3-bandida koʻrsatilgan soliq maslahatchilari tashkilotlari hamda auditorlik tashkilotlari soliq toʻlovchilar ixtiyoriy tugatilganda ularga soliqlar boʻyicha xulosa beruvchi soliq maslahatchilari tashkilotlari yoki auditorlik tashkilotlari sifatida roʻyxatga kiritilishini soʻrab Oʻzbekiston Soliq maslahatchilari palatasiga (keyingi oʻrinlarda — Palata) murojaat qiladi. 5. Murojaat tushgan kundan boshlab Palata uch ish kuni davomida roʻyxatga kiritishni soʻrab murojaat qilgan soliq maslahatchilari tashkilotlari yoki auditorlik tashkilotlarining mazkur Nizomning 3-bandida koʻrsatilgan talablarga muvofiqligini Soliq maslahatchilari reyestrida mavjud boʻlgan maʼlumotlar asosida oʻrganib chiqadi va soliq maslahatchilari tashkiloti yoki auditorlik tashkilotini roʻyxatga kiritish yoki roʻyxatga kiritishni rad etish toʻgʻrisida xulosa beradi. 6. Palata tomonidan: soliq maslahatchilari tashkilotlari yoki auditorlik tashkilotlarini roʻyxatga kiritish toʻgʻrisida xulosa qabul qilinganda ushbu xulosa asosida ularning roʻyxati shakllantiriladi va soliq maslahatchilari tashkilotlari yoki auditorlik tashkilotlari bu haqida xabardor qilinadi; soliq maslahatchilari tashkilotlari yoki auditorlik tashkilotlari ushbu Nizomning 3-bandida koʻrsatilgan talablarga muvofiq kelmaganda ularni roʻyxatga kiritishni rad etish toʻgʻrisida xulosa qabul qilinadi va u soliq maslahatchilari tashkilotlari yoki auditorlik tashkilotlariga mazkur Nizomning 5-bandida nazarda tutilgan muddatlarda taqdim etiladi. 7. Soliq maslahatchilari tashkilotlari yoki auditorlik tashkilotlari roʻyxatga kiritishni rad etish toʻgʻrisida xulosada koʻrsatilgan kamchiliklarni bartaraf etgan holda Palataga qayta murojaat etishlari mumkin. Ushbu Nizomning 3-bandida belgilangan talablardan tashqari boshqa asoslarga koʻra soliq maslahatchilari tashkilotlari yoki auditorlik tashkilotlarini roʻyxatga kiritish rad etilishi taqiqlanadi. 8. Soliq qoʻmitasi Palata tomonidan yuritiladigan soliq maslahatchilari tashkilotlari hamda auditorlik tashkilotlari roʻyxati shakllantirilgandan soʻng uch ish kunida elektron shaklda onlayn tarzda yoki xat orqali olinishini taʼminlaydi. Soliq qoʻmitasi Palata tomonidan taqdim etilgan roʻyxatni mazkur Nizomga 2-ilovaga muvofiq tasdiqlangan shaklda uch ish kunida oʻzining rasmiy veb-saytiga joylashtiradi va muntazam ravishda yangilab boradi. 9. Soliq qoʻmitasiga davlat xizmatlari markazlaridan belgilangan tartibda ixtiyoriy tugatish jarayonida turgan soliq toʻlovchilar haqida tushgan maʼlumotlar shu kunning oʻzida Soliq qoʻmitasi tomonidan dastur orqali oʻrganib chiqiladi va har oʻn kunlik maʼlumotlar umumlashtirilgan holda soliqlarga doir xulosa berish orqali ixtiyoriy tugatilishi mumkin boʻlgan soliq toʻlovchilar roʻyxati shakllantiriladi. 10. Yillik aylanmasi oxirgi uch yil ichida oʻn milliard soʻmdan oshmagan hamda soliq xavfi darajasi oʻrta boʻlgan soliq toʻlovchilar soliqlarga doir xulosa berish orqali ixtiyoriy tugatilishi mumkin boʻlgan soliq toʻlovchilar roʻyxatiga kiritiladi. 11. Soliq qoʻmitasi ixtiyoriy tugatilishi mumkin boʻlgan soliq toʻlovchilarning roʻyxati shakllantirganidan soʻng ikki ish kunida ularning shaxsiy kabinetiga roʻyxatga kiritilgan soliq maslahatchilari tashkilotlari yoki auditorlik tashkilotlari bilan ixtiyoriy tugatilayotganda soliqlarga doir xulosa berish boʻyicha shartnoma tuzish orqali ixtiyoriy tugatish ishlarini amalga oshirish huquqi mavjudligi toʻgʻrisida xabarnoma yuboradi. Agar soliq toʻlovchida soliq toʻlovchining shaxsiy kabineti mavjud boʻlmasa, xabar buyurtma xat bilan pochta xizmati orqali yuboriladi. 12. Soliq qoʻmitasi soliqlarga doir xulosa berish orqali ixtiyoriy tugatilishi mumkin boʻlgan soliq toʻlovchilarning roʻyxati shakllantirilgandan soʻng bir ish kunida ushbu roʻyxatni Palataga oʻzining rasmiy saytiga joylashtirish uchun elektron shaklda taqdim etadi. Mazkur roʻyxat Palata tomonidan har oʻn kunda toʻldirilib boriladi. 13. Soliq qoʻmitasidan soliqlarga doir xulosa berish orqali ixtiyoriy tugatilishi mumkinligi toʻgʻrisida xabarnoma olgan soliq toʻlovchilar ushbu huquqlardan foydalanish istagini bildirganda, xabarnoma olgan kundan boshlab oʻn ish kuni mobaynida oʻzlarining tashabbuslariga asosan roʻyxatga kiritilgan soliq maslahatchilari tashkilotlari yoki auditorlik tashkilotlari bilan tuzilgan shartnoma asosida soliqlarga doir xulosa berish orqali ixtiyoriy tugatilishini amalga oshirish haqida oʻzlarining shaxsiy kabineti orqali Soliq qoʻmitasini xabardor qiladi. Agar soliq toʻlovchida soliq toʻlovchining shaxsiy kabineti mavjud boʻlmasa, xabar buyurtma xat bilan pochta xizmati orqali Soliq qoʻmitasiga yuboriladi. 14. Soliqlarga doir xulosa berish orqali ixtiyoriy tugatilishi mumkinligi toʻgʻrisida xabardor qilingan, ammo ushbu jarayon orqali tugatilish istagini bildirmagan soliq toʻlovchi qonunchilik hujjatlarida belgilangan tartibda tugatiladi. 15. Soliq toʻlovchi soliqlarga doir xulosa berish orqali ixtiyoriy tugatilganda soliqlarga doir xulosa soliq organlari ushbu soliq toʻlovchini oxirgi soliq auditidan oʻtkazilgan sanadan boshlab (soliq auditi soliq toʻlovchi davlat roʻyxatidan oʻtkazilgan sanadan boshlab amalga oshirilmagan boʻlsa, davlat roʻyxatidan oʻtkazilgan sanadan boshlab) tugatish toʻgʻrisida qaror qabul qilinganligi haqida roʻyxatdan oʻtkazgan organ xabardor qilingan sanagacha boʻlgan davr mobaynidagi moliya-xoʻjalik faoliyatini qamrab oladi, biroq ushbu davr uch yildan oshmasligi zarur. 16. Soliq toʻlovchi soliqlarga doir xulosa berish orqali ixtiyoriy tugatilish jarayonida roʻyxatga kiritilgan soliq maslahatchilari tashkiloti yoki auditorlik tashkiloti bilan tuzilgan shartnomaga asosan soliq maslahatchilari tashkilotiga yoki auditorlik tashkilotiga barcha zarur hujjatlarni, shuningdek, oxirgi uch yillik davr uchun bank hisobvaragʻidan koʻchirmani taqdim etadi. Soliqlarga doir xulosa berish orqali ixtiyoriy tugatilish jarayonida roʻyxatga kiritilgan soliq maslahatchilari tashkiloti yoki auditorlik tashkiloti tomonidan soliq toʻlovchining yillik aylanmasi oxirgi uch yilning biror-bir yilida 10 mlrd soʻmdan oshganligi aniqlangan taqdirda, soliqlarga doir xulosa berish orqali ixtiyoriy tugatilish jarayoni toʻxtatiladi hamda shartnoma bekor qilinadi. 17. Soliqlarga doir xulosa berish orqali ixtiyoriy tugatilish natijalari yuzasidan roʻyxatga kiritilgan soliq maslahatchilari tashkilotlari yoki auditorlik tashkilotlari tomonidan qonunchilik hujjatlarida belgilangan tartibda teng kuchga ega boʻlgan mazkur Nizomga 3-ilovaga muvofiq tasdiqlangan shaklda uch nusxada xulosa tuziladi va imzolanadi. Xulosaning ikki nusxasi soliq toʻlovchiga (bir nusxasini Soliq qoʻmitasiga taqdim etish uchun) taqdim etiladi. Soliq maslahatchilari tashkiloti yoki auditorlik tashkiloti soliqlarga doir xulosani elektron raqamli imzo yordamida soliq toʻlovchiga taqdim etishi, soliq toʻlovchi esa ushbu xulosani Soliq qoʻmitasiga oʻzining shaxsiy kabineti orqali taqdim etishi mumkin. 18. Roʻyxatga kiritilgan soliq maslahatchilari tashkilotlari yoki auditorlik tashkilotlari tomonidan soliq toʻlovchilarga soliqlarga doir xulosa berish orqali ixtiyoriy tugatish toʻgʻrisidagi xulosa shartnoma tuzilgan kundan boshlab oʻttiz kundan kechiktirmay taqdim etilishi lozim. 19. Soliq maslahatchilari tashkilotlari yoki auditorlik tashkilotlari tomonidan soliqlarga doir xulosa berilganidan boshlab besh ish kuni davomida soliq toʻlovchilar mazkur xulosani, unga oʻzining bank hisobvaragʻidan koʻchirma va summalar koʻrsatilgan hisobvaraq-fakturalar reyestrini ilova qilgan holda soliq toʻlovchining shaxsiy kabineti orqali Soliq qoʻmitasiga taqdim qiladi. Agar soliq toʻlovchida soliq toʻlovchining shaxsiy kabineti mavjud boʻlmasa, xulosa va unga ilova qilingan hujjatlar buyurtma xat bilan pochta xizmati orqali Soliq qoʻmitasiga yuboriladi. 20. Soliqlarga doir xulosa berish orqali ixtiyoriy tugatilayotgan soliq toʻlovchining soliq hisobotlaridagi maʼlumotlar va ixtiyoriy tugatilayotganda roʻyxatga kiritilgan soliq maslahatchilari tashkilotlari yoki auditorlik tashkilotlari tomonidan berilgan soliqlarga doir xulosa oʻrtasida tafovut aniqlangan taqdirda, soliq toʻlovchilar besh ish kuni davomida mazkur tafovutlarni bartaraf etgan holda aniqlashtirilgan soliq hisobotlarini oʻzlari roʻyxatdan oʻtgan soliq organiga taqdim etishi lozim. Ixtiyoriy tugatilayotgan soliq toʻlovchining soliq hisobotlaridagi maʼlumotlar va soliq maslahatchilari tashkilotlari yoki auditorlik tashkilotlari maʼlumotlar oʻrtasida aniqlangan tafovutlarni soliq maslahatchilari tashkilotlarining yoki auditorlik tashkilotlarining tavsiyasiga koʻra xulosa bergunga qadar soliq toʻlovchilar tomonidan aniqlashtirilgan soliq hisobotlari taqdim etilishi mumkin. Soliqlar boʻyicha aniqlangan tafovutlar (ijobiy yoki salbiy farq summasi) Oʻzbekiston Respublikasining Soliq kodeksida belgilangan tartibda hisob-kitob qilinadi. Bunda, soliq organlari aniqlangan salbiy farq boʻyicha moliyaviy sanksiyalarni (penya bundan mustasno) va maʼmuriy jarimalarni qoʻllamaydilar. 21. Soliq toʻlovchilarning hisobotlari va soliq maslahatchilari tashkilotlari yoki auditorlik tashkilotlari tomonidan berilgan xulosada aniqlangan tafovutlar (ijobiy va salbiy farq summalari) bartaraf etilgan taqdirda, Soliq qoʻmitasi tomonidan soliqlarga doir xulosa tan olinadi hamda soliq toʻlovchilar soliqlarga doir xulosa berish orqali ixtiyoriy tugatilgan deb hisoblanadi. 22. Soliq qoʻmitasi tomonidan soliqlarga doir xulosa tan olingan hamda soliq toʻlovchilar soliqlarga doir xulosa berish orqali ixtiyoriy tugatilgan deb hisoblanganda ularga nisbatan soliq organlari tomonidan soliq auditi oʻtkazilmaydi hamda qonunchilik hujjatlarida belgilangan tartibda tugatish boʻyicha ishlar yakunlanadi. Soliq toʻlovchi mazkur Nizomning 11-bandida belgilangan tartibda xabardor qilingan kundan keyin davlat organlari va tashkilotlar tomonidan soliq organlariga ularning maʼlumotlar bazasida mavjud boʻlmagan soliq toʻlovchining faoliyati toʻgʻrisidagi maʼlumotlar taqdim etilganda soliq organi ixtiyoriy tugatilayotgan soliq toʻlovchining faoliyatini qonunchilik hujjatlarida belgilangan tartibda soliq auditidan oʻtkazishga haqli. 23. Roʻyxatga kiritilgan soliq maslahatchilari tashkilotlari yoki auditorlik tashkilotlari tomonidan soliqlarga doir berilgan xulosa doirasida ixtiyoriy tugatilayotgan soliq toʻlovchining soliq majburiyatlarini yashirishi yoki qasddan buzib koʻrsatilganligi holatlari soliq organlari tomonidan aniqlanganda, ular roʻyxatdan chiqariladi. Bunda, soliq organlari tanlov asosida roʻyxatga kiritilgan soliq maslahatchilari tashkilotlari yoki auditorlik tashkilotlari tomonidan soliqlarga doir berilgan xulosalarni tekshirib koʻrishga haqli va berilgan xulosalarda soliq toʻlovchining soliq majburiyatlari yashirib yoki qasddan buzib koʻrsatilganligi holatlari aniqlanganda soliq organlari soliqlarga doir berilgan xulosalarni haqiqiy emas deb topish toʻgʻrisida tegishliligi boʻyicha sudga murojaat qiladi. Sud tomonidan soliq organlari soliq maslahatchilari tashkilotlari yoki auditorlik tashkilotlarining soliqlarga doir berilgan xulosalarini haqiqiy emas deb topish toʻgʻrisidagi murojaati qonun hujjatlarida belgilangan tartibda koʻrib chiqiladi va hal etiladi. 24. Roʻyxatga kiritilgan soliq maslahatchilari tashkilotlari yoki auditorlik tashkilotlari koʻrsatilgan xizmatlar davomida olingan maʼlumotlar hamda tuzilgan hisobotlarni soliq toʻlovchining roziligisiz soliq organlariga hamda boshqa shaxslarga maʼlum qilishga haqli emas. 25. Soliq toʻlovchi soliq maslahatchilari tashkilotlari yoki auditorlik tashkilotlarining xulosasidan norozi boʻlgan taqdirda hamda ular oʻrtasida yuzaga kelgan boshqa nizolar shartnomada va qonunchilik hujjatlarida belgilangan tartibda hal etiladi. 26. Ushbu Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. BosqichlarSubyektlarTadbirlarBajarish muddatlari1-bosqichSoliq maslahatchilari tashkilotlari hamda auditorlik tashkilotlariSoliq toʻlovchilar ixtiyoriy tugatilganda ularga soliqlar boʻyicha xulosa beruvchi soliq maslahatchilari tashkilotlari yoki auditorlik tashkilotlari sifatida roʻyxatga kiritilishini soʻrab Oʻzbekiston Soliq maslahatchilari palatasiga murojaat qiladi.Zarurat paydo boʻlganda2-bosqichOʻzbekiston Soliq maslahatchilari palatasi1. Soliq maslahatchilari tashkilotlari yoki auditorlik tashkilotlarining Nizomda koʻrsatilgan talablarga muvofiqligini oʻrganib chiqadi.2. Soliq maslahatchilari tashkiloti yoki auditorlik tashkilotini roʻyxatga kiritish yoki roʻyxatga kiritishni rad etish toʻgʻrisida xulosa beradi.3 ish kuni mobaynida3-bosqichOʻzbekiston Soliq maslahatchilari palatasi1. Soliq maslahatchilari tashkilotlari yoki auditorlik tashkilotlarini roʻyxatga kiritish toʻgʻrisida xulosa qabul qilinganda, ushbu xulosa asosida roʻyxatni shakllantiradi.2. Soliq maslahatchilari tashkilotlari yoki auditorlik tashkilotlarini xabardor qiladi.3 ish kuni mobaynida4-bosqichOʻzbekiston Soliq maslahatchilari palatasi1. Soliq maslahatchilari tashkilotlari yoki auditorlik tashkilotlari Nizomda koʻrsatilgan talablarga muvofiq kelmaganda, ularni roʻyxatga kiritishni rad etish toʻgʻrisida xulosa qabul qiladi.2. Soliq maslahatchilari tashkilotlari yoki auditorlik tashkilotlarini bu haqida asoslangan xulosani taqdim etgan holda xabardor qiladi.3 ish kuni mobaynida5-bosqichSoliq maslahatchilari tashkilotlari yoki auditorlik tashkilotlariRoʻyxatga kiritishni rad etish toʻgʻrisidagi xulosada koʻrsatilgan kamchiliklarni bartaraf etgan holda Oʻzbekiston Soliq maslahatchilari palatasiga qayta murojaat etadi.Oʻz xohishiga koʻra6-bosqichSoliq qoʻmitasi1. Oʻzbekiston Soliq maslahatchilari palatasi tomonidan yuritiladigan roʻyxatni elektron shaklda onlayn tarzda yoki xat orqali oladi.2. Soliq qoʻmitasining rasmiy veb-saytiga joylashtiradi va muntazam ravishda yangilab boradi.3 ish kuni mobaynida7-bosqichSoliq qoʻmitasiYillik aylanmasi oxirgi uch yil ichida oʻn milliard soʻmdan oshmagan hamda soliq xavfi darajasi oʻrta boʻlgan soliq toʻlovchilar soliqlarga doir xulosa berish orqali ixtiyoriy tugatilishi mumkin boʻlgan soliq toʻlovchilar roʻyxati shakllantiriladi.Har 10 kunda8-bosqichSoliq qoʻmitasiIxtiyoriy tugatilishi mumkin boʻlgan soliq toʻlovchilar roʻyxati Palataga oʻzining rasmiy saytiga joylashtirish uchun elektron shaklda taqdim etadi.1 ish kuni mobaynida9-bosqichOʻzbekiston Soliq maslahatchilari palatasiIxtiyoriy tugatilishi mumkin boʻlgan soliq toʻlovchilar roʻyxatini oʻzining rasmiy saytiga joylashtiradi va toʻldirib boradi.Har 10 kunda10-bosqichSoliq qoʻmitasiIxtiyoriy tugatilishi mumkin boʻlgan soliq toʻlovchilarning shaxsiy kabinetiga (yoki buyurtma xat bilan pochta xizmati orqali) ixtiyoriy tugatilayotganda soliqlarga doir xulosa berish boʻyicha shartnoma tuzish huquqi mavjudligi toʻgʻrisida xabarnoma yuboradi.2 ish kuni mobaynida11-bosqichSoliq toʻlovchiSoliqlarga doir xulosa berish orqali ixtiyoriy tugatilishi huquqlaridan foydalanish istagini bildirganda soliq maslahatchilari tashkilotlari yoki auditorlik tashkilotlari bilan shartnoma tuzadi va Soliq qoʻmitasini xabardor qiladi.10 ish kuni mobaynida12-bosqichSoliq maslahatchilari tashkilotlari hamda auditorlik tashkilotlari1. Soliq toʻlovchilarga soliqlarga doir xulosa berish orqali ixtiyoriy tugatish toʻgʻrisidagi xulosa berish xizmatini koʻrsatadi va xulosani taqdim etadi.2. Soliq toʻlovchining yillik aylanmasi oxirgi uch yilning biror-bir yilida 10 mlrd soʻmdan oshganligi aniqlangan taqdirda, soliqlarga doir xulosa berish orqali ixtiyoriy tugatilish jarayoni toʻxtatiladi hamda shartnoma bekor qilinadi.Shartnoma tuzilgan kundan boshlab 30 kunda13-bosqichSoliq toʻlovchiSoliq maslahatchilari tashkilotlari yoki auditorlik tashkilotlari tomonidan berilgan soliqlarga doir xulosani Soliq qoʻmitasiga taqdim qiladi.5 ish kuni mobaynida14-bosqichSoliq toʻlovchiSoliq hisobotlaridagi maʼlumotlar va soliqlarga doir xulosa oʻrtasida tafovut aniqlangan taqdirda, mazkur tafovutlarni bartaraf etgan holda aniqlashtirilgan soliq hisobotlarini soliq organiga taqdim etadi.5 ish kuni mobaynida15-bosqichSoliq toʻlovchiSoliqlar boʻyicha aniqlangan tafovutlar Soliq kodeksida belgilangan tartibda hisob-kitob qilinadi.Soliq kodeksida belgilangan tartibda16-bosqichSoliq qoʻmitasiTafovutlar bartaraf etilgan taqdirda, soliqlarga doir xulosa tan olinadi hamda soliq toʻlovchilar ixtiyoriy tugatilgan deb hisoblanadi hamda qonunchilik hujjatlarida belgilangan tartibda tugatish boʻyicha ishlar yakunlanadi.Belgilangan muddatda17-bosqichSoliq organlariTanlov asosida soliqlarga doir berilgan xulosalarni tekshirib koʻrishga haqli va berilgan xulosalarda soliq toʻlovchining soliq majburiyatlarini yashirishi yoki qasddan buzib koʻrsatilganligi holatlari aniqlanganda, berilgan xulosalarni haqiqiy emas deb topish toʻgʻrisida tegishliligi boʻyicha sudga murojaat qiladi.Belgilangan muddatda T/rSoliq maslahatchilari tashkiloti yoki auditorlik tashkilotining toʻliq nomiSTIRDavlat roʻyxatidan oʻtgan sanaPochta manziliTelefon raqami Soliq toʻlovchi ixtiyoriy tugatilganda soliqlarga doirXULOSASoliq toʻlovchi ____________________________________________________________________ boʻyicha(toʻliq nomi)(soliq maslahatchilari tashkilotlari yoki auditorlik tashkilotining nomi, davlat roʻyxatdan oʻtganligi toʻgʻrisida maʼlumot, uning rekvizitlari)(soliq toʻlovchilar ixtiyoriy tugatilganda soliqlar boʻyicha xulosa berish huquqiga ega boʻlgan soliq maslahatchilari tashkilotlari yoki auditorlik tashkilotlarining roʻyxatiga kiritilganligi haqida maʼlumot (Soliq maslahatchilari palatasi veb-saytidagi roʻyxat raqami)(soliq maslahatchilari tashkilotlari yoki auditorlik tashkilotining rahbari va soliq maslahati boʻyicha xizmat koʻrsatgan soliq maslahatchisining F.I.O. va malaka sertifikati berilgan sanasi va raqami)(ixtiyoriy tugatilayotgan soliq toʻlovchining (mijoz) toʻliq nomi, STIR, manzili, rekvizitlari)(ixtiyoriy tugatish toʻgʻrisida qaror qabul qilingan sana/roʻyxatdan oʻtkazuvchi organga ixtiyoriy toʻxtatish toʻgʻrisida ariza taqdim etilgan sana)(ixtiyoriy tugatilayotgan soliq toʻlovchining shaxsiy kabinetiga soliq maslahatchilari tashkiloti yoki auditorlik tashkiloti bilan soliq toʻlovchi tomonidan soliqlarga doir xulosa berish boʻyicha shartnoma tuzish huquqi mavjudligi toʻgʻrisida Soliq qoʻmitasi tomonidan xabarnoma yuborilgan sana)(soliq maslahati boʻyicha xizmatlar koʻrsatish uchun tuzilgan shartnoma haqida maʼlumot (raqam va sana)Xizmat koʻrsatilgan davrlar(kalendar yil(lar))(soliq toʻlovchi haqida qisqacha maʼlumot (davlat roʻyxatidan oʻtgan sana), amalga oshirgan faoliyat turlari)(taʼsischilar va ustav fondi haqida maʼlumot)litsenziyalanadigan faoliyat turi haqida maʼlumot (nomi, raqami, sanasi)(xulosa berilgan davrda (yillar boʻyicha) toʻlangan soliq turlari, aylanma (tushum) miqdori)(aniqlangan tafovutlarning soliq maslahatchilari tashkiloti yoki auditorlik tashkiloti tavsiyasiga koʻra xizmat koʻrsatish jarayonida bartaraf etilishi toʻgʻrisida maʼlumot (agar bartaraf etilgan boʻlsa)Ixtiyoriy tugatilayotgan soliq toʻlovchiga koʻrsatilgan soliq maslahatini koʻrsatish natijasi quyidagicha:_________ yilgi faoliyati boʻyicha:soʻmdaT/rSoliq turiSoliq toʻlovchi hisoboti boʻyichaSoliq maslahatchilari tashkiloti yoki auditorlik tashkilotining maʼlumoti boʻyichaFarqi _________ yilgi faoliyati boʻyicha:soʻmdaT/rSoliq turiSoliq toʻlovchi hisoboti boʻyichaSoliq maslahatchilari tashkiloti yoki auditorlik tashkilotining maʼlumoti boʻyichaFarqi_________ yilgi faoliyati boʻyicha:soʻmdaT/rSoliq turiSoliq toʻlovchi hisoboti boʻyichaSoliq maslahatchilari tashkiloti yoki auditorlik tashkilotining maʼlumoti boʻyichaFarqiTavsiyalar:(tafovut aniqlanganda, ularni bartaraf etish boʻyicha Soliq qoʻmitasiga yuboriladigan hujjatlar toʻgʻrisida maʼlumot va boshqa tavsiyalar)Soliq maslahatchilari tashkiloti yoki auditorlik tashkilotining rahbari __________________ F.I.O. __________ imzoSoliq maslahatchisi _____________________________ F.I.O. __________ imzo.